# Disfàgia

La disfàgia és el terme mèdic per al símptoma de l'alteració en la deglució. És altament prevalent i pot ocasionar complicacions greus com la desnutrició i la pneumònia per aspiració. Tot i classificar-se en "símptomes i signes" a la CIM-10, el terme s'utilitza de vegades com una malaltia per dret propi.
Es deriva de l'arrel grega dis- que significa 'dificultat' o 'disfunció', i -fàgia que significa 'menjar'. És una sensació que indica la dificultat en el pas de sòlids o líquids des de la boca a l'estómac. La disfàgia es distingeix d'altres símptomes com l'odinofàgia (que es defineix com dolor en empassar) i la sensació d'un nus a la gola. La disfàgia psicògena es coneix com a fagofòbia.

## Tipus

La disfàgia és classificada en dos tipus principals:
* La disfàgia orofaríngia. Els pacients tenen problemes per transferir aliments de la boca a la faringe i a l'esòfag, en iniciar el procés de deglució involuntària. La disfàgia es localitza a nivell orofaringi o esofàgic. Suposa aproximadament el 80% dels diagnòstic de disfàgia. Comprèn alteracions de la deglució d'origen en la cavitat oral, faringe, laringe o de l'esfínter esofàgic superior. Presenten més risc de patir disfàgia orofaríngia: les persones d'edat avançada, els pacients amb malalties neurològiques o neurodegeneratives i els pacients amb malalties de cap i coll.
* La disfàgia esofàgica. La dificultat per la deglució comença alguns segons després d'iniciar la ingesta i suposa una sensació d'ennuegament o impossibilitat pel pas del bol alimentari situat a la regió retroesternal (darrere l'estèrnum) o a nivell de l'articulació esternoclavicular (articulació entre l'estèrnum i la clavícula).
La disfàgia funcional es defineix en alguns pacients que no tenen una causa orgànica per a la disfàgia.

## Causes
### Disfàgia orofaríngia

* Accident vascular cerebral
* Esclerosi múltiple
* Miastènia gravis
* Malaltia de Parkinson i parkinsonisme
* Esclerosi lateral amiotròfica
* Paràlisi de Bell
* Paràlisi bulbar i paràlisi pseudobulbar
* Xerostomia
* Radiació
* Neoplàsies malignes del coll
* Neurotoxines (per exemple, verí de serp)
* Faringitis, etc.

### Disfàgia esofàgica

Les causes de la qual poden dividir-se en causes funcionals i mecàniques.
* Entre les funcionals, es troben:
** Acalàsia
** Miastènia gravis
** Paràlisi bulbar o pseudobulbar
* Entre les mecàniques, trobem:
** Esofagitis pèptica
** Càncer d'esòfag o Càncer de càrdies
** Compressió externa de l'esòfag, com ara l'obstrucció dels ganglis limfàtics i dilatació auricular esquerra en l'estenosi mitral
** Candidosi esofàgica
** Bossa faríngia (diverticle de Zenker)
** Leiomioma esofàgic
** Esclerodèrmia sistèmica
La disfàgia esofàgica és gairebé sempre causada per patologies en zones de l'esòfag o adjacents, tot i que de vegades la lesió pot localitzar-se a la faringe o l'estómac. En moltes de les condicions patològiques que causen disfàgia, la llum va reduint-se progressivament i es torna indistensible. En una etapa primerenca de la malaltia, només els sòlids fibrosos (durs i poc lubricats) causen dificultats, però més tard el problema es pot estendre a tots els sòlids i fins i tot als líquids.

## Vegeu també

* Aerofàgia.

## Referències

* ↑ Disfàgia a Optimot .
* ↑ Lembo,, Anthony J. «Oropharyngeal dysphagia: Clinical features, diagnosis, and management». UpToDate. Nicholas J Talley, Daniel G Deschler,. [Consulta: 24 maig 2020].
* ↑ Velasco M, Arreola V, Clavé P, Puiggrós C «Abordaje clínico de la difagia orofaríngea: diagnóstico y tratamiento.». Nutrición clínica en Medicina, I, 3, 2007, pàg. 174-202 [Consulta: 24 maig 2020].
* ↑ Wirth R, Dziewas R, Beck AM, Clavé P, Hamdy S, Heppner HJ, Langmore S, Leischker AH, Martino R, Pluschinski P, Rösler A, Shaker R, Warnecke T, Sieber CC, Volkert D «Oropharyngeal dysphagia in older persons – from pathophysiology to adequate intervention: a review and summary of an international expert meeting». Clinical Interventions in Aging, 11, 2016, pàg. 189–208. DOI: 10.2147/CIA.S97481. PMID: 26966356 [Consulta: 17 maig 2020].
* ↑ Triggs Joseph, Pandolfino John «Recent advances in dysphagia management». F1000Res., 8, 2019. DOI: 10.12688/f1000research.18900.1. PMID: 31508201 [Consulta: 24 maig 2020].

## Enllaços externs

* «Disfàgia». Canal Salut. Generalitat de Catalunya.
Viccionari